Case ID: 1063293
Sentence 16: İddiaçı hazırki tələblə məhkəməyə müraciət edərək “Fiziki şəxslərin sahibliyində olan minik avtomobillərinin tam sığortası” şəhadətnaməsinin “Sığorta olunan şəxs” bölməsində göstərilən “sığorta olunan yalnız nəqliyyat vasitələrinin idarə edilməsinə hüquq verən qüvvədə olan sürücülük vəsiqəsinə malik olan və Azərbaycan Respublikasının Qanunvericiliyinə müvafiq olaraq sığortalı tərəfindən yazılı şəkildə və notarial qaydada təsdiq edilmiş etibarnamə əsasında səlahiyyətləndirilmiş istənilən şəxs sayılır” müddəasının etibarsız hesab edilməsi və 14000 manat məbləğində sığorta ödənişinin Cavabdeh Sığorta Şirkəti ASC-dən tutularaq ona ödənilməsini xahiş edir.Cavabdeh iddiaya qarşı etiraz edərək bildirmişdir ki, hazırkı halda yol-nəqliyyat hadisəsi baş versə də, bu sığorta hadisəsi hesab oluna bilməz, çünki tərəflər arasında bağlanmış müqavilənin şərtinə görə sığortalanmış avtomobili ya mülkiyyətçi olan iddiaçı özü idarə etməlidir və yaxud da avtomobili idarə edən hər hansı üçüncü şəxsə yazılı və notarial qaydada təsdiqlənmiş etibarnamə verməlidir.